হোর্হে দানিয়েল আলভারেস
হোর্হে দানিয়েল আলভারেস রোদাস (স্পেনীয়: Jorge Álvarez; জন্ম: ২৮ জানুয়ারি ১৯৯৮; হোর্হে আলভারেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ওলিম্পিয়া এবং হন্ডুরাস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০১৯ সালে, আলভারেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি একই বছরে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৯ ম্যাচে ১টি গোল করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন।